Maapealsed karstivormid on paremini jälgitavad suhteliselt kõrgetel aladel, kus paest aluspõhi on kaetud õhukese Kvaternaarisetetest pinnakattega. Ida-Viru rikkalikumaid karstivorme on teada Ahtme (Jõhvi) kõrgendikult Kalina, Ratva, Kiikla jt. paikadest. Purtse jõe orundis asuvad Uhaku karstilehtrid- ja maa-alune jõgi. Põlevkivikaevandamise ja geoloogilise puurimise andmetel esineb karstikoopaid nendel aladel sageli kuni 15-30 m sügavuses, kohati madalamalgi. Pindmiste langatuslehtrite sügavus võib ulatuda umbes 5 meetrini, läbimõõt 15-25 meetrini ja enamgi. Maa-aluste jõgede pikkus võib olla kuni mõni km, ajutiselt veega täituvad karstiojad ulatuvad mõnesaja meetrini.